**6. РАЗРЕД  (6/1, 6/3)**

1. **час** (**понедељак), 30.3.2020.**

Наставна јединица : **Творба речи** **– ртс3 (обнављање, пратите само информативно, не треба да шаљете задатке)**

1. **час** **(уторак) 31.3.2020.**

Наставна јединица: **Лексикологија (лексичке вежбе) -**   **ртс3 (обнављање, пратите само информативно, не треба да шаљете задатке)**

Кључни појмови су **синоними** (различте речи истог или сличног значења, сат-час), **хомоними** (исте речи, али различитог значења, коса на глави, коса као оруђе којим се коси трава),

**антоними** (речи супротног значења, миран-немиран),

**аугментативи** (значе нешто увећано, књижурина),

**деминутиви** (значе нешто умањено, цветић),

**хипокористици** (речи од милоште, сека),

**пејоративи** (погрдно значење, баруштина).

Можеш да се подсетиш и урадиш задатке у граматици на стр.35. па све до 45. (неке смо већ урадили), као и радносј свесци од 87. до 89. Те задатке не треба да шаљеш, само провераваш своје знање, а домаћи задатак за ову недељу биће на крају овонедељног материјала.

1. **час** **(среда), 1.4.2020.**

Наставна јединица: **Драма -**   **ртс3 (обнављање, пратите само информативно, не треба да шаљете задатке)**

1. **час (петак), 2.4.2020.**

Наставна јединица: **„Избирачица“ Коста Трифковић -**   **ртс3 (обнављање, пратите само информативно, не треба да шаљете задатке)**

Наставна јединица по плану наставника: **Комуникативна и предикатска реченица**

Тип часа: обнављање

О комуникативним и предикатским реченицама већ смо говорили, **комуникативна** реченица је заокружена, целовита мисао која почиње великим словом и завршава се знаком на крају реченице: тачком, упитником или узвичником.

**Предикатска** реченица је мисаона целина која се формира око једног предиката.

Дакле, у једној комуникативној реченици може бити једна или више предикатских реченица зависно од тога колико у њој има предиката!

По својој **комуникативној функцији** реченица може бити:

А) **обавештајн**а –Данас је леп дан.

Б) **упитна** – Да ли је синоћ падала киша?

В) **узвична** – Како је лепо време!

Г) **заповедна** – Отвори прозор!

Д) **жељна** – Срећан ти рођендан!

У граматици на 192.стр. можеш да се подсетиш!

У радној свесци на 120. стр. чека те **домаћи задатак**! Треба да прочиташ одломак из романа „Дечаци Павлове улице“ Ференца Молнара на 120. стр, а затим на 121. и 122. урадиш задатке!

Рок за домаћи задатак је недеља, 5.4.2020. јер ћеш у материјалу за наредну недељу добити решења!